# 4. pielikums

Koncepcijai par zemes dzīļu izmantošanas tiesiskā regulējuma pilnveidošanu potenciālo investīciju piesaistei

**Koncepcijas īstenošanai nepieciešamie normatīvi akti**

**I Normatīvie akti A varianta ieviešanai**

Grozījumi normatīvajos aktos nav nepieciešami.

**II Normatīvie akti B varianta ieviešanai**

Grozījumi likumā „Par zemes dzīlēm”, ietverot likumprojektā deleģējumu Ministru kabinetam izstrādāt noteikumus Koncepcijas par zemes dzīļu izmantošanas tiesiskā regulējuma pilnveidošanu potenciālo investīciju piesaistei ietvertā risinājuma B varianta īstenošanai.

Zemes dzīļu lietošanas tiesību aprobežojumi, lai varētu veikt zemes dzīļu izpēti.

Atlīdzība par zemes dzīļu izpētes darbu gaitā zemes virsmai nodarītajiem zaudējumiem.

Kompensācijas noteikšana par zemes dzīļu izmantošanu.

Kārtība, kā zemes dzīļu izmantošanā iesaistītās puses var vienoties par strīdīgajiem jautājumiem.

**III Normatīvie akti C un D varianta ieviešanai**

Grozījumi Civillikumā:

izslēdzot 1042. pantā vārdus „un visi izrakteņi, kas tajos atrodas”;

papildinot 1042. pantu ar otro teikumu šādā redakcijā:

„Zemes dzīlēs atrodošos derīgo izrakteņu īpašumtiesības nosaka ar atsevišķu likumu.”

Zemes īpašniekam ar likumu nosakāmie aprobežojumi:

zemes īpašnieks nedrīkst aizliegt valsts finansētus, pasūtītus vai atbalstītus (ar licences izsniegšanas procedūru) pētījumus;

ģeoloģiskās izpētes darbu veikšanai sabiedrības un valsts interesēs nav nepieciešams līgums ar zemes īpašnieku, izņemot gadījumus, kad ierīko urbumus.

Atlīdzības par ģeoloģisko darbu gaitā nodarītajiem zaudējumiem zemes virsmai (piemēram, kaitējums sējumiem vai mežaudzei) noteikšanas un izmaksāšanas kārtība, ja zemes dzīļu izmantotājs un zemes īpašnieks nevar vienoties.

Atlīdzības par zemes dzīļu izmantošanas tiesību aprobežojumu noteikšanas un izmaksāšanas kārtība, ja zemes dzīļu izmantotājs un zemes īpašnieks nevar vienoties.

Valsts izvirzītās prasības (atlases kritēriji) komersantiem - licenču pretendentiem attiecībā uz pieredzi, finanšu un tehniskajiem resursiem ieceru īstenošanai, reputāciju.

Komersantam izvirzītās prasības, izsniedzot attiecīgo licenci, attiecībā uz veicamo darbu apjomu vai meklēšanas un izpētes procesam izlietotā finansējuma daudzumu noteiktā laika posmā.

**Jauna zemes dzīļu (minerālresursu) likuma saturs**

Terminu skaidrojums.

Vispārīgi nosacījumi ģeoloģiskajiem darbiem (cilvēka veselības un drošības jautājumi, vides aizsardzības jautājumi, teritorijas plānošana).

Nosacījumi derīgo izrakteņu meklēšanas darbiem (kur tos drīkst un kur tos nedrīkst veikt, kas tiesīgs tos veikt).

Prasības licenču pretendentiem (pieredze, pietiekami finanšu un tehniskie resursi ieceru īstenošanai, reputācija).

Nosacījumi derīgo izrakteņu ieguves darbiem, atkarībā no ieguves veida.

Nosacījumi zemes dzīļu derīgo īpašību izmantošanai, atkarībā no izmantošanas veida.

Prasības derīgo izrakteņu ieguves darbu pabeigšanai.

Licences pretendentu un licenciātu tiesības un pienākumi.

Licenču pieprasīšanas un izsniegšanas nosacījumi.

Licences darbības pārtraukšana, licences anulēšana.

Licenciātu uz zemes īpašnieku attiecību regulējums.

Kārtība, kādā pēc ģeoloģiskās izpētes pabeigšanas nodod valstij ģeoloģisko informāciju un informē zemes īpašnieku par izpētes rezultātiem.

Kompensācijas, nomas maksas apjoms un saņemšanas nosacījumi, zemes atsavināšana.

Sabiedrības, vietējās pašvaldības un zemes īpašnieku informēšana katrā no darbu stadijām.

Pārejas periods (10 gadi no jaunā likuma spēkā stāšanās).

Atbilstoši jaunizdotajam likumam, būs nepieciešams izstrādāt kārtību, kādā zemes dzīļu izmantotājs vienojas ar zemes īpašnieku par tā zemes dzīļu izmantošanu (urbuma vai šahtas ierīkošanu), kā nosakāma zemes nomas maksa ģeoloģiskās izpētes laikā (ja nomas maksa netiek noteikta ar normatīvo aktu), kā rīkoties gadījumos, ja uz zemesgabala, kas imperatīvi nepieciešams zemes dzīļu izmantošanai, ir apbūve vai jau notiek derīgo izrakteņu ieguve.

Ministru prezidents M. Kučinskis

Vides aizsardzības un reģionālās

attīstības ministrs K. Gerhards

**Iesniedzējs:**

vides aizsardzības un reģionālās

attīstības ministrs K. Gerhards

**Vīza:**

valsts sekretārs R.Muciņš

27.07.2016. 16:50

510

D.Ozola, 67026518

Dace.Ozola@varam.gov.lv